આજે લોકશાહીના પર્વ સમાન ગુજરાત વિધાનસભાની ચૂંટણીમાં મતદારો વધુને વધુ મતદાન કરે તેવા પ્રયત્નો ચૂંટણીતંત્ર દ્વારા કરવામાં આવ્યા હતા તો વળી નીરસ મતદારોને મતદાન મથક સુધી ખેંચી લાવવા માટે રાજકીય પક્ષો પણ મથામણ કરતા હોય છે ત્યારે આજે મોરબી, સુરેન્દ્રનગર અને ગોંડલમાં ઉત્સાહપૂર્ણ મતદાન જોવા મળી રહ્યું છે જેમાં મોરબી, લીંબડી અને ગોંડલ તાલુકામાં વરરાજા અને નવવધુઓ પણ પ્રથમ મતદાનને પ્રાથમિકતા આપતા જોવા મળ્યા હતા.